
UR2019- 018846; 019244/04.12.2019
REFERAT DE APROBARE A PROIECTULUI DE HOTARARE
privind aprobarea Planului Urbanistic de Detaliu „Amenajare curte interioara”, str. Lucian Blaga nr. 1, Timişoara
1. Descrierea situatiei actuale

Terenul reglementat în cadrul Planului Urbanistic de Detaliu “Amenajare curte interioara”, str. Lucian Blaga nr. 1, Timişoara, este situat în intravilanul municipiului Timişoara si face parte conform PUZ aprobat prin HCL nr. 52/1999 din „Cartierul Cetate Timişoara”  - UTR 1 - zonă centrală, de locuinţe şi funcţiuni complementare, respectiv conform Listei Monumentelor Istorice 2010 din situl urban Cartierul „Cetatea Timişoara”, cod LMI TM-II-s-A-06095 si pentru care a fost obtinut Avizul Directia pentru Cultura Timis nr. 233/U/12.10.2018, fiind delimitat la nord de strada Dimitrie Cantemir, la sud de strada Janos Bolyai, la est de strada Carol Telbicz, la vest de strada Lucian Blaga, in scopul amenajarii curtii interioare, curte care a fost folosita inca dinainte de anii 1990 ca parcare pentru locatari.
Terenul reglementat în suprafaţă totală de 6.230 mp, in vederea amenajarii curtii interioare in  suprafata de 1.969mp, este înscris în CF 404519 (extras CF vechi 112089), nr. cad. 404519, nr. top. 275, teren intravilan, având ca proprietari STATUL ROMAN in administrarea OP. ILLT si SOCIETATEA IMPRIMERIA MIRTON SRL. Potrivit extrasului de carte funciară nr. 404519-C1 Timișoara, proprietarii imobilului situat în Timișoara, Str. Lucian Blaga nr. 1, dețin un drept de folosință asupra terenului, conform cotelor-părți înscrise. De menționat că, prin Procesul-verbal nr. 5/12.12.2018 încheiat urmare a ședinței adunării generale extraordinare a Asociației de proprietari Str. Lucian Blaga nr. 1, a fost aprobat PUD ce face obiectul prezentei documentații.

 Prin adresa cu nr. 226/20.11.2019, SC Imprimeria Mirton SRL, în calitate de coproprietar, își exprimă acordul „pentru investiția propusă prin PUD Amenajare curte interioară, str. Lucian Blaga nr. 1, proiect nr. 2310.104.1...”. 

Prin adresa cu nr. CT2019-000950/11.03.2019, Directia Cladiri, Terenuri II Vest menționează că “Primăria Municipiului Timișoara … avizează de principiu în ceea ce privește lucrările de Amenajarea curte interioară în conformitate cu certificatul de urbanism nr. 95 din 11.01.2018”, precizând că “faza de execuție a lucrărilor va putea începe numai după obținerea titlului asupra terenului …” . 

2. Schimbari preconizate şi rezultate aşteptate
Prin prezentul Plan Urbanistic de Detaliu “Amenajare curte interioara”, str. Lucian Blaga nr. 1, Timişoara, se propune amenajarea curtii interioare pe terenul aferent in suprafata de 1.969mp ,  in vederea realizarii unei numar de 43 de locuri de parcare pentru locatari, curte care a fost folosita inca dinainte de anii 1990 ca parcare pentru locatari, pe terenul din Timisoara, str. Lucian Blaga nr. 1, identificat prin  CF 404519 (extras CF vechi 112089), nr. cad. 404519, nr. top. 275, având o suprafată de 6.230 mp (4261 mp fiind teren construit, conform CF 404519-C1 Timișoara nr topo 275). 

Accesul auto şi pietonal (acces existent) se va realiza in curtea interioara printr-un gang din strada Carol Telbicz şi pietonal din strada Lucian Blaga, din strada Janos Bolyai si din strada Dimitrie Cantemir, conform avizului Comisiei de Circulaţie nr. DT 2018-004154/07.08.2018.

Alte informatii 

În conformitate cu prevederile Legii nr. 350/2001 privind autorizarea executării lucrărilor de construcţii, actualizată. pentru documentatia Plan Urbanistic de Detaliu “Amenajare curte interioara”, str. Lucian Blaga nr. 1, Timişoara,  a fost obţinut Certificatului de Urbanism nr. nr. 95 din 11.01.2018 prelungit pana la 10.01.2020, Avizul favorabil al Arhitectului Şef nr. 48/ 10.12.2018, Avizul Directiei pentru Cultura Timis nr. 233/U/12.10.2018, precum şi de Adresa Agenţiei pentru Protecţia Mediului cu nr. 116 din 22.11.2018;
3. Concluzii

Având în vedere prevederile legale expuse proiectul de hotărâre privind aprobarea Planului Urbanistic de Detaliu “Amenajare curte interioara”, str. Lucian Blaga nr. 1, Timişoara, îndeplineşte condiţiile pentru a fi supus dezbaterii şi aprobării plenului consiliului local. 

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune,  în nota de fundamentare.

